rlitschk/wikidir huggingface dataset:
De Dunnerschbergkrääs isch e Landkrääs im Norde vun de Region Pfalz in Rhailand-Palz. Er hot 75.101 Aiwohner (Stand 31. Dez. 2018) un e Felch vun 645,52 km². Sitz vun de Krääsvawaltung isch Kercheboolanne. De Dunnerschbergkrääs licht in de Nordpalz im Nordpälzer Berchland. De Dunnerschberg ( 686,5 m ü. NHN), isch de hechscht Berch in de Palz. Im Siede geht de Landkrääs grad noch bis in de Pälzerwald. Durch de Landkrääs fließt vun Side noch Norde d Alsenz. De Dunnerschbergkrääs grenzt an d Landkrääs Bad Kreuznach, Alzey-Worms, Bad Dürkheim, Kaiserslautern un Kusel. (Aiwohner am 31. Dezember 2013) Vabandsgemääne mit ihre Gemääne: (Sitz vun de Vawaltung vun de Vabandsgemään *) Dieter Krienke: Denkmaltopographie Bundesrepublik Deutschland. Kulturdenkmäler in Rheinland-Pfalz, Nr. 15 Donnersbergkreis. Wernersche Verlagsgesellschaft, Worms 1998. ISBN 978-3-88462-153-0. Commons: Dunnerschbergkrääs – Sammlung vun Bilder, Video un Audiodataie Website vum Dunnerschbergkrääs Statistisches Bundesamt – Gemeinden in Deutschland mit Bevölkerung am 31. Dezember 2013 (XLS-Datei; 4,0 MB) Normdate: GND: 4012734-5 | LCCN: n85285252 | VIAF: 129086411
D Katharina Hechler (* 10. Meaz 2000 in Speyer) isch e daitsche Radsportlerin. Sait 2009 isch d Katharina Hechler als Radsportlerin aktiv. 2015 un ach 2016 isch si daitsche Juchend-Määschterin im Omnium worre, 2016 hot si ach de Titel im Stroßerenne geholt. 2018 hot d Hechler ihr erschte internationale Erfolch ghat, wo si bai de Juniore-Weltmääschterschafte Bronze im Scratch gwunne hot uf europäischer Ebene mit de Ricarda Bauernfeind Bronze im Zwääer-Mannschaftsfahre vun de Juniorinne. Bai de daitsche Bahnmääschterschafte im glaiche Johr isch se Junioren-Määschterin im Punktfahre un mit de Bauernfeind im Madison worre. Uf de Stroß isch se bai de daitsche Stroßemääschterschafte vun de Juniorinne uf Blatz zwää kumme. 2019 isch se bai de daischte Määschterschaft mit de Bauernfeind Dritte im Zwääer-Mannschaftsfahre vun de Elite worre. 2020 hot d Katharina Hechler en Verdrach fer s Continental Team Cogeas-Mettler kriecht. Im glaiche Johr isch se fer d Bahnweltmääschterscafte vu de Elite 2020 in Berlin nominiert worre. 2015 Daischte Juchend-Määschterin - Omnium 2016 Daischte Juchend-Määschterin - Omnium 2018 Juniore-Weltmääschterschafte - Scratch Juniore-Europamääschterschafte - Zwääer-Mannschaftsfahre (mit de Ricarda Bauernfeind) Daischte Juniore-Määschterin - Punktfahre, Zwääer-Mannschaftsfahre (mit de Ricarda Bauernfeind) 2016 Daischte Juchend-Määschterin - Stroßerenne 2020 Cogeas-Mettler Commons: Katharina Hechler – Sammlung vun Bilder, Video
Selbschdiwwazaischung ischn Wesch, wu sisch Laid vun was a imma selwa iwwazaischn uuabhängisch vun de Fagde, wu do'd'gesche schbreschen. Wonn des bassiad, doann iwwagejen die Laid Aagumend vunde Geschesaid efach unn guggen sisch a nix onnares mea oa. Selbschdiwwazaischung isch ä Aad vun Selbschdbedruch. Selbschdiwwazaischung isch ä Aad vun Brobagonda unn B'oiflussung, wu änzelne odda ä Grubb sisch selwa odun. Des gibds uff vaschiedene Ewene, wie zum Baischbiel polidisch, weadschafdlisch odda religiös. S'werren Halbwaahaide b'nudzd unn s'gridisches Deng'ge isch abgschdelld unn demendschbreschend werren Froche a efach ignoriead. De Prozess vunde Selbschdiwwazaischung konn Wead unn Iwwazaischunge negadiv vaännare unn die naije Waanehmunge und Urdeel kennen zu Brofezaijunge werre, wu sisch selwa bewaahaide dun, die sogenonde selbschdeafillende Brofezaijunge. Selbschdiwwazaischung isch a ä Selbschddaischung odda Selbschdbedruch. Laid, bai denne die Wead midde Selbschddaischung iwwaoischdimme, sinn noch waida b'droffe. Voroignummehaid unn kognitive Dissonanz kenne dod'zu fiare, dass Laid die Brobagonda waida fortsetzen unn Iwwazaischungen gesche widdaschbrischliche B'wais bgräfdische unn vaschdärgen. Brobagonda isch om beschde, wonn a Selbschdiwwazaischung d'bai isch. Selbschdiwwazaischung machds em laischda, soi aischene Hondlunge awwa a Hondlunge vun onnare zu reschdferdische. Des komma druff zriggfiere, daßn Glaawe on Hondlunge gons schdaag soi unn dodmidd soi kognitive Dissonanz vamindare konn. Hischdorisch gseje isch
Rosische Erinnarung määnd, dass sisch Laid on die Vagongehaid ofd iwwadriwwe posidiv erinnare unn b'urdaile dun, als se die Geschewad sejen. Im Remische Raisch hodds schun keese "memoria praeteritorum bonorum", wuma grobb als "on die Vagongehaid wead sisch imma als guud erinnad". Die Rosisch Erinnarung isch ä Aad vun Nosdalgie, awwa unnaschaid sisch dodrin, dass Rosisch Erinnarung än Deng'gfehla isch, wu die Sischd vun Laid uff die Realided vazerre dud. Ä Erglerung vum Terence Mitchell unnem Leigh Thompson dod'voa isch, dass sisch Laid bessa fiele kennen odda bessa inde Erinnarung wegkummen. Vaäfarunge unn Iwwadraiwunge inde Erinnarunge kennens a fas G'hirn vum Mensch efachea mache, ebbes ins Longzaidg'deschdnis zu schbaischare. S'werren do donn bloss noch die Erinnarunge grobb gschbaischad ohne die Dedais. Bai Experimend hoddma drai Grubbe vun Laid, wu unnaschiedlisch Ferije g'machd hawwen, d'voa unn d'noch iwwa die Ferije b'frochd. Koaz voade Ferije hodds ä positiv Erwaadung gewwe, wu noch de Ferije innä laischdi Endaischung umgschlache isch. Awwa noch änna Zaid hawwen sisch donn die Laid doch widda ginschidischa on die Ferije erinnad. Ergewnisvazerrung Eainnarungsvazerrung Riggguggfehla T. Mitchell, L. Thompson, 1994, Kapitel A theory of temporal adjustments of the evaluation of events: Rosy Prospection & Rosy Retrospection, C. Stubbart, J.
S Argumentum ad ignorantiam (ladainisch fa „Agumend, wu ons Uuwisse abbeliere dud“) ischn Deng'gfehla unnen logischa Feelschluss, baidem ä Tees fa falsch eaglärd wead, efach wailmase bislong need hodd b'waise kenne. Odda awwa umg'kead, ä Tees wead fa rischdisch aglärd, efach weilmase bislong nedd hodd widdaleesche kenne. De Feelschluss wead frai vun Sachaagumend g'zoche. Laid, wu so babblen, määnen, dass die aischene Ohnungslosischkaid unn mongelnde Voaschdellunskrafd longe dud, um ä Tees zu widdalesche odda zu b'schdädische. S'Argumentum ad ignorantiam isch middm Argumentum ad iudicium vawond, wude „gsunde Menschevaschdond“ oddas „Urdeelsvamesche vunde Laid“ schun saache dud,was rischdisch odda falsch isch. Ähnlisch ischs „Agumend ausm persenlische Uuglawe“, wu fa Laid ä Tees efach ausde aischene Oischädzung uuglawlisch odda uuwahrschoinlisch isch, unnse die Tees deswesche zuriggwaise unn liewa on was onnares glawe dun, was fase irschdwie wahrschoinlischa glingd. S'Schema isch dod'bai immas glaische, s'in dere Aache mongelnde Glaawidischkaid fa ä Tees wead als B'wais dod'voa gseje, dass deswesche ebbes onnares rischdisch soi muss odda aldanadiv die persenlisch Voaoignummehaid b'schdedischd wead. Des isch nadirlisch känn gildische Schluss inde formale Logik. S' Agumend aus Uuwissehaid oddas Agumend ausm persenlische Uuglawe derfma nedd middm Schluss Reductio ad absurdum vawegsle, wu ä gildischi Method isch, wu'n logischa
Schlabbe sind des, wu mär on die Fieß duud. Schlabbe is e Begriff der aus Bärmesens kommt. Des is nämlich im Johr 1790 nochm Dod vum Londgraf Ludwisch IX enstonn, als die Bärmesensa Garnison ufgeleest worr is. Aus de Nod raus hon die ehmalische Grenadier aus Uniformreschde sogenonnte Schlabbe gemach. Denne ihr Fraue sin in die gonz Welt gong um die Schlabbe donn se verkaafe. Mit de Zait is donn e großi Schuhinduschdrie in Bärmesens enstonn. Die maischde Schuh derer Zait sin in de Schuhstad Bärmesens geferdischt wor. Die Stadt in de Palz hat als die Schuhmetropole iwwahaupt gestonn. Ah hait gebts noch viele Unnanähme die Schuh produziere. Aus dere Geschicht raus, faiert de Bärmesensa hait noch es berühmte Schlabbefligga-Feschd. De Bärmesensa on sich werrd ah hait noch als e Schlabbefligga bezaischned. Ausademm konn ma sich ah schäh iwwa die Schuhinduschdrie infomiere, wonn ma se baischbiel es Schuhmaschienemuseeum in Bärmesens odda es Schuhmuseeum in Hääschde besucht. Die alt Schuhfabrik Rhoiberscher dient hait zum Baischbiel als großes Zentrum fer zB. Ärzd, es Dynamikum, Fitness Schdudio und Reschderohs.
S Argumentum ad populum (ladainisch fa „B'waisredd fas Volg“) ischn redorische Gniff, bei dem ebbes als rischdisch b'haubd wead, efach wails a die Meenung vunem wischdische Deel vun Laid, alla de effendlische Meenung enschbresche dud. Des isch ä Schbezialfall vum Audoridedsagumend, wuma sisch uff ä Meahaid als Audorided b'zieje dud, alla än Appell on die Waishaid vunna Meahaid vunde Laid. Än Schbezialfall dod'vu ischde Argumentum e consentu gentium, vun dem oinische Laid glawen, dasses ä guudi Glawbwirdischkaid hodd. Odda ma b'haubd efach, dass „die, wu was d'vu faschdejen“, alla die Schbeziallischde, des (ogeblisch a) so sejen odda wissen. Im polidische Pobulismus nudzdma ofd die "B'waiskrafd" vum Gniff ad populum, a umde Laid Sond in die Aache zu schdraije, awwa ohne dassma sisch vorab mol dodrum g'kimmad hedd, obs iwwahaubd ä daidlischi Meahaid im Volg dod'voa a gewwe dud. Monche gejen a glaisch nochn Schridd waida unn kimmern sisch erschd ganedd dodrum, ob iwwahaubd irschend jemond je gsachd hodd. Des werd donn efach b'haubd. De Donald Trump isch do ä gudes Baischbiel, wonna sisch uff uub'konde onnare Laid b'ziehd, wu des ogeblisch jo saachn odda gsachd hawwen. Soi oilaidende Phrase isch do „die Laid saachn“ („people say“), „viel Laid deng'gn“ odda
Mit "Natur" iss was gemennt, wo kee Mensch gemacht hat. Die wischtigschte Bedeudunge von de Natur sinn: Des Universum im Ganse E Teil von de Werklichket, wo annersch iss als de netnatürlische Bereech.m E Egeschaft vun de Werklichket Des Wese von nem Gegestand. Ma unnerscheidet zwische belebter unn unbelebter Natur. Belebte Natur sinn Lebewese (z. B. Pflanse unn Tiere). Unbelebte Natur iss alles, wo net lebt (z. B. Steen)
E Schwarzes Loch is e Himmelskörper, wo richtisch viel Masse uff nem klene Volumen (Singularität) hat. E Schwarzes Loch entsteht, wenn no ner Supernova de Rescht vom Stern so schwer iss, dass er sisch iwwer sei Ereignishorizont (De Punkt, wo ma nix meh sieht) hinauszieht. Wenn er net so schwer iss, dann wird daraus e Sternenewwel odder e Neutronenstern. E Schwarzes Loch hat soviel Anziehungskraft, dass es sogar Licht anzieht. Deshalb sieht's aach schwarz aus. Aber ma kann des, was es anzieht, siehn.
Wien is die Hauptschdadt vun de Republig Eestraisch. Mit seine u'gfär 1,9 Milljone Eiwohner ist es die greeschd Stadt vun Eestraisch. Wien Michaelerplatz, Fiaker Graben, Pestsäule Karlskirche Musikverein Parlament Steffel Zentralfriedhof Prater Commons: Wien — Waitere Mulitimediadataie zum Artikel Wien – Bedeutungserklärungen, Wortherkunft, Synonyme, Übersetzungen wien.gv.it – Offizielle Seite
S argumentum ad hominem (ladainisch fa „Agumend, wu uffde Mensch b'zoche isch“) ischn Deng'gfehla, än logische Fehlschluss, ä Schoinagumend unn a än rhetorische Gniff. Do'd'bai graifdma die Person iwwa dere persenlische Umschdänd odda Aigeschafde oa unn nedd die Agumend, wu die Person voag'brochd hodd. Midd soem Oagriff willma die Person inde Aache vunde Effendlischkaid in Varuf unn Missgredid bringe unn so dere Glaabwirdischkaid unn dodriwa ia Agumend schwäsche. Gons wischdisch isch, dass ma do vasuchd ä inhaldlische Disgussion zu vamaide. Rhetorisch bedrachd isch des bewussd polemisch odda soga ä rabulischdische Schdradegie, wu man midd Wordvadrearaije unn Schbidzfindischkaide schaffe dud, gons b'wussd newede Sach. S'Schdandadbuch do'd'zu hodde Douglas Walton midd Ad Hominem Arguments gschriwwe, wu den Begriff glaa feschdleschd unn unnaschaidbare Varionde uffzehld. Argumentum ad hominem werd gern middm Argumentum ad odium vawegseld. Awwa baim ledschdare werd de Geschna nedd offe og'griffe, sondan mit Hassgfiehl inde Aache vunde Laid b'leschd. S'Schema vun argumentum ad hominem gehd so. De Geschna sachd "ebbes", isch konn awwa inde Aache vunde Laid zaische, dassde Geschna zum Baischbiel "dabbisch, bleed, n'Lisdchna odda egozendrisch" isch, donn mussma deswesche des "ebbes" ablehne, wasde Geschna gsachd hodd. De Douglas Walton unnadeeld s'argumentum ad hominem in die finf Unnagrubbe. "Five
Chicago oder ach ääfach Chicago, Illinois ist de Name von ere Schtadt im US-Amerikanische Bundesschdaad Illinois. Ma secht dere Schdadt aa Big Aplle. Si hot iwwer 2,716,450 Oiwohner (2017). Commons: Chicago — Waitere Mulitimediadataie zum Artikel Wikisource: Chicago – Qwelle un Volltegschde
Selbschdiwwaschedzung (uff englisch overconfidence, overconfidence bias}}) isch ä Aad vun Fehloischädzung vum aischene Kenne unnde aischene Kombedenze unn deswesche a ä Vazerrung vunde aischene Wahnehmung awwa a wie onnare Laid so jemond sejen. Inde Wisseschafd kenndma Selbschdiwwaschedzung unnam Bgriff Hybris odda uff Englisch Hubris inde Psischologie, Medizin unnde Organisadzions- unn Manaschmmendforschung unansuchd. Inde Vahaldnsekonomie hoddma midd Experimend gseje, dass Selbschdiwwaschedzung ä wischdischi Roll schbiele dud bai Beurdailunge, Heuristigge unn Enscheidungsprozess und -findunge baide Laid. Fadie Vahaldensekonomie unn die Psischologie isch Selbschdiwwaschedzung ä Deng'gfehla. S'werren drei Aade unnaschiede, die Oischedzung vunde agduelle Laischdung Oischedzung vunde Laischdung im Vaglaisch zude Laischdung vun onnare Laid Oischedzung vum aischene Wisse (G'nauischkaid, Aggdualided usw.) Selbschdiwwaschedzung isch kä genarelli Aigeschafd vunnem Mensch. Inde Reschel isch de abhengisch vunde Umsdchdend. Laid iwwaschedzen sisch ofd, wonn ebbes efach unn iblisch isch, wie zum Baischbiel beim Audofahre, unnaschedzen sisch ofd bai schwierische Uffgawe. In Experimend hawwen Muriel Niederle (Princeton) unn Lise Vesterlund (Copenhagen Business School) zaische kenn, dass Männa sisch eja fa konvexe Vagiedungaade (z. B. Wettbewerbs- odda Tuniersischdem) endschaidn unn Frauwe sisch eja fa lineare Endlohnungsaade (Schdigglohn, {englisch piece-rate) endschaidn. Baide, Männa wie Frauwe hawwen sisch im Schnidd die Fehischkaide iwwaschezd, wuse kabd hawwen, awwa Frauwe wenischa als
Ä Worscht (aa Worcht, Warscht, Wurscht orrer Wärscht,-ä- im Sg. is US-Pälzisch); Pl. Werscht, Wirscht) is brinzipiell ä lònger, mähnschdes ebbes elasdischer, Kärrber. Am bekònndeschde - un dòdrum gehts aa in demm Ardiggl - isse in de Form vunnrer Speis, die wo in de Haaptsach aus in Nadur- orrer Kunschtdärm mit gefilltem un zerkläänerdem Flääsch beschdeht. Wòmmer se statt in Därm in lerrerne (mer hat haitzedaa awwer aa Ersätz aus Kunschtschdoffe) Beirel fillt, werd se Beirelworscht genennt. Beirelwerscht hat mer ehrer im Norde vun Daitschlònd, grad aa in Weschtfale. Nòò de Fillung duht mer unnerscheire: Dò eninn kommt vor allem es Blut vun de Haussai, welles mer beirem Metzele orrer Schlachte uffòngt un aajeblicklich stark duht umrehre, dòdemit mer kää Klumbe ninngrieht, mitunner aa ebbes Rinnerblut, was awwer truckener is. Dòdezu kommt in klenne gewerfelde Stick geschnierenes fettes Saiflääsch, Strääfe vum Rigge, Kehlbrore, Herz, Zung, Niere, getrickelder un geriwwener Majeraan, Bohnekrairer, geeler Kimmel (Worschtkrairer), Salz un ebbes Wärze. Wònn numme wennich Blut un Flääsch, awwer viel mirre Schwatt in recht große Schdicker geschnierenes Flääsch dòdezukommt, hääßt se Blutschwaddeworscht (aa Blutschwaddemaa). Kommt awwer nore wennich Blut un Flääsch, awwer viel mirre Schwatt in recht große Schdicker geschnierendes Fett dezu, dònn hääßt
Todschlachagumend sinn inhaldlisch leere Agumend, alla Schoiagumend, efach Behaubdunge odda efach Vorurdeel, vun denen de Schbreschea dengd, dass die Mehrhaid vunde Disgussionsdailnehma endwedda middm inde Bewerdung iwwaoischdimmd odda awwa känna än Widdsschbruch wache dud, wails zum Baischbiel die effendlische Moinung des ablehnd. Nah vawohnd sinn do die Killaphrase, wu umgongsschbrochlisch ofd glaischwerdisch fa „Todschlachagumend“ g'numme werre. Awwa im Geschesadz zum Todschlachagumend vasuchdma middna Killaphrase erschd ganedd agumendadiv uffzudrede, sondan will efach s'Gspräsch, die Disgussion oddan kreative Brozess beende. De Bgriff gehd uffde Charles Clark zurigg. Ähnlisch wie zum Baischbiel baim Argumentum ad hominem, Argumentum ad personam odda Argumentum ad populum unn Argumentum ad verecundiam babbldma midd Todschlachagumend unn ä Killaphrase absichdlisch newede Sach middm Ziel, Gschbräschddailnehma efach mundtod zu mache. Des soll a s'Nochdeng'ge iwwa Lesunge vahinnare unn's'soll alles so blaiwe, wies schun isch. Die Phrase vaschdeggln des awwa b'wussd. Des gehd so, dassma midd denne Phrase jedn Widdaschbruch vahinnere will (alla, „todschlache“) odda a wie middna Newelkerz vum aischendlsiche Thema ableng'ge will. Wie baim „Argumentum ad hominem“ konns a zum Herabsedze vunde Laid kumme ums Ziel zu erraische. Todschlachagumend unn Killaphrase werren zum Baischbiel oigsezd, wonns Zwaifel gibd, obma de Geschna irschendwie iwwazaische odda iwwaredde konn unnma uubedingd de
S'argumentum ad personam (ladainisch fa „Agumend, wu uff die Person b'zoche isch“) ischn Deng'gfehla, än logische Fehlschluss, ä Schoinagumend unn a än rhetorische Gniff. S'argumentum ad personam gehd uffde Philosoph Arthur Schopenhauer in soim Werg, die eristische Dialektik unn isch eng vawond middm Argumentum ad personam. A des Schoiagumend zield uffde Geschna inna Debadd, hodd awwa a kä bissl me irschnd än B'zuch zum aischendlische Thema. Do werren bloß noch die persenlische Aigeschafde vunde Gschbrächsdailnehma og'griffe. Im Geschesadz zum argumentum ad hominem brauchds do kän logische Uffbau unn bschdehd im Exdemfall aus änna efache Belaidischung. De Schopenhauer bringd des als ledschdes Middel innem Schdraidgschbräch: „Wenn man merkt, daß der Gegner überlegen ist und man Unrecht behalten wird, so werde man persönlich, beleidigend, grob.“ Des,mända isch bliebd, weails efach isch unn jeda mache konn. Im Geschesadz do'd'zu hodd nedd jeda die Fähischkaide fa ä sachlischi Ausainonnasedzung unn a äm Oigschdeje, womma Ureschd hodd, unner mähnd: „Daraus folgt, daß unter Hundert kaum Einer ist, der wert ist, daß man mit ihm disputiert.“ Schopenhauer mähnd, dassn dialektischer Siesch, alla s'sachlische Widdalesche vunna Mähnung, än SChdraidgeschna waid mehr erbiddad als ä bloßi B'laidischung. De Schopenhauer ämpfiehld des als Gescheschdradegie. Die allg'moin Form vun dem
Lerrer werd im Allgemeine jeri Dierhaut genennt, wo mer so uffbereit hat, dasse de Failniss längeri Zeit wirrerschdehe kònn un, dasse segleich awwer aa e heecherer Grad vun Geschmeirigkääd griet. Dodefor brauchts geeijente Subschdanze, wo in die Fasre unn’s Zellgeweb inndringe. Die Kunschd vun de Lerrerbereiring hääßt mer Gerwerei un unnerscheidt se in mehrere Arde, je nòòdem weller Wee mer innschlaat, um die Hait mirre Hoor orrer aa ohne se se bearweide. Die im foljende beschriwwene Methode sinn noch die aus de alde vorinduschdrielle Zeire. So werd, wann iwwerhaapt noch, jerenfalls nimmie fär die groß Mass produziert. Wobei es die Gruwegährung (guckner unne) mit Ääächeloh z. B. schunn noch gebbt, Lerrersohle wo mer so hergesschdellt hat, gelle als besunners haltbar. Wejem hohe Wasservebrauch ware Orrde an Fliss ä großer Vortl. Bei de Lohgeerwerei nemmt mer als Hilfsmiddel fär se geerwe s'allererscht Äächeloh, awwer aa die Rinn vun de Bärrke, Errle, Dònne, Fichte, Läärche, Weire un annere Subschdanze, wo sogenennter Geerweschdoff enthalle. Die gewähnlich Loh- orrer Rodgeerwerei bringt em Sohl-, Schmal- orrer Fahllerrer. Ochsehait grad wie schwere Kuhhait werre se Sohllerrer verarweit. Frieher hat mer des aa Pundlerrer genennt, weil's nòòom Gewicht verkaaf worr is. Des Lerrer kann net ennfach so
Ä bolidischi Pardai (vun lat.: pars, partis = Tail, Rischdung) iss en Zammeschluss vun bolidisch glaischgsinnde Laid. Nach §2 Pardaiegsetz sinn Pardaie Verainischunge vun Bürscher, welle dauand im Bund oda innem Bunnesland uff die bolidisch Willensbildung Oifluss nehme unn Vertreter in de Bunnesdag oda innen Landag sände wolle unn noch iam Gsamdbild, also noohm Umfang unn de Feschdichkaid vun iiane Organisadsion, als a vun de Ozahl vunde Midgliida unn iam Uffdrede in de Effendlischkaid ä ausraischend Gwäär fär die Erndschdhafdischkaid vun dääne Ziile biide. Badai fir Aabaid, Räschds'schdaad, Tiaschutz, Elidäföddarung unn basisdemokratischa Initsiatiwä Griine Sozialdemokradischi Pardai Daitschlonds Piradebaddai Daitschlond Bundeszentral für bolidisch Bildung Pardaiegsädz uff de daidsch Wikipedia
S'argumentum ad verecundiam (ladainisch fa „Agumend dursch Ehrfurschd“) ischn Deng'gfehla, än logische Fehlschluss, ä Schoinagumend unn a än rhetorische Gniff. S'argumentum ad verecundiam ischn Audoridedsagumend, wuma ä Thes dursch B'rufung uffä Audorided bwaise will. Ä Audorided konn do zum Baisbiel än Experde odda de Vorgsedzde soi. S'isch glaa, dass des kä Garandie fa die Rischdischkaid vunnem Agumend unn deswesche a kä zwingendi Schlussvolscharung isch. De Bgriff „argumentum ad verecundiam“ soll zuerschd vum John Locke in soim Essays concerning human understanding (vaeffendlischd 1690, Buch 4, Kap. 17) formulierd worre soi. In schbedare Logikbischa werda ausdrigglisch als Fehlschluss uufgfiad. S'konn grundsedzlisch g'reschdferdischd soi, womma baina Endschaidung d'fir odda d'gesche vun ebbes, a uff die Mehnung vun Exberde zurigg'graife dud, bsonadas womma selwa wenisch iwwa des Thema wees unn kä guudi Grind fa dodriwwa hodd. Ma konn donn erwade, dass des, wasde Exberd gsachd hodd a iwwabrifd worre isch uns gude Grind gewwe dud. Womma sisch uffn Exberde b'rufe dud, brauchds die Zuschdimmung vunde onnare om Gschbräsch b'tailischde, was donn innä argumentum ad populum niwwafliesd. Onaschda siehd des aus, wonn des bloß ä rhetorischi Fluchd uff ä „Audorided“ isch, umma sisch umä gudi Argumentation drigge dud, vor allem wonn die Audorided, uff diema
Bier is e algeholischs Gerdränk. Mer macht des aus Fruucht (Getreed), vor allem Geerscht un Weeze. Metunner werd aa Obscht eninngeduh, wie Kersche . Es hat verschierene Methode, e Bier se mache. Mer duht des Handwerk braue nenne. Mähnschdens nemmt mer Geerscht, Wasser, Hoppe un Heeb. Wie bei em jere algeholische Gedränk, spielt die Geerung vun Zucker (aa vun Obscht wie beim Kerschebier) e wichtichi Roll. Heeb beschdeht aus eenzelliche Organisme, die wo de Zucker in Kohlesaire un Algehol umwannele duhn. Wammer de Zucker vun Weindrauwe, Äppel orrer Biere vergeere duht, kann mer Wein, Appelwein orrer Bierwai devun mache. Weil die Fruucht nore wennich Zucker enthalt, muss mer fer die Herschdellung vun Bier eerschtemol die Geerscht in die zuckkerreich Wärz umgewannelt werrn. Des basseert, wann mer se hinnerenanner malzt und maischt. Jeri Stuff in demm Prozess hat e großer Influss uf de Geschmack vunnrem Bier. Malze isses Umwannele vun Geerscht zu Malz. Des sinn Kerner, wo allegar schunn gekeimt hann un dann getrickelt worr sinn. De Prozess duht in de Mälzerei basseere. Die Braugeerscht werd beirem Malze s'eerscht mol im Wasser uffgeweecht un fär e paar Daa in die warem Kammer geleht, wo mer "Keimkaschde" nennt. Die faicht Geerscht geht
Babier (aus ladainisch papyrus, unn aldgriechisch πάπυρος (pápyros‚ Papyrus) is e flach Zaich, wo mer aus de Plànsefasere mache duht. Heitzedah werd vor allem Holz als Ausgàngsmaterial gnumm, awwer aa Altbabier werd ingesàmmelt un wirrer uff's nei g'braucht (des nennt mer Receycling orrer Wirreruffbereirung). Unner die Plànsefasere werd awwer aa noch verschierenes ànneres Zaich gemischt, dodemit des Grienmaderial besser se trickele un se presse is. Heit redd mer vun Schdigger 3.000 verschierene Babiersorde, wo mer in Grubbe duht indääle: Grafisches Babier Zeirunge, Zeitschrifde un Biefbabier. Packbabier. Zum inpacke werd mähnschdens greeweres Babier gnumm orrer aa steerker Babier, des hääßt mer Babbedeckel. Higienebabier. Viel werd fär Abtrittbabier vewendt. Babier fär spzielle Uffgawe. Do gebbts Sorde fär Kaffeefildere, Sigaredde, Geldschai un so weirer. Die verschierene Sorde Babier un Babbedeggl no de DIN 6730 un die Mass uff de Quadratmeder: De Ardiggl duht im Ursprungszustànd uff em Ardiggl aus de nordfriesische Wikipedia zum glaiche Thema beruh.